Lembas

Lembas – kaimas Šilalės rajono savivaldybėje, 4 km į šiaurę nuo Kvėdarnos, kairiajame Jūros upės krante, piečiau jos ir Aitros santakos. Per kaimą eina . Kaime stovi kryžius penkiems Lembe ir jo apylinkėse žuvusiems partizanams, mūrinė koplytėlė, ji buvo atnaujinta 1937 metais, o pastatyta – XIX–XX a. sandūroje.

Aitroje ties Lembu, arčiau kairiojo jos kranto tįso akmuo Velnio Krasė. Akmuo yra 2 m ilgio 2,4 m pločio ir 1 m aukščio, jo viršuje yra įdubimas. Už 1 km į vakarus nuo Velnio Krasės, jau Rietavo savivaldybėje auga 6 m apimties Lėgų ąžuolas.

Istorija 

Kaimas minimas nuo 1566 metų, pakartotinai minimas jau Lembo dvaras – 1575 m. teismų aktuose. 1638 m. kaime buvo 15 sodybų.

Pokario metais apylinkėse veikė Kęstučio apygardos, Butigeidžio partizanų rinktinės partizanai.

Sovietmečiu kaimas priklausė „Naujo gyvenimo“ kolūkiui.

Gyventojai

Žymūs žmonės 
 Lembe gimė ir augo kunigas ir kalbininkas Kazimieras Jaunius (1848–1908). Kalbininko gimtoji troba nugriauta 1947 metais, 1956 nugriauta ir klėtis, iki šių dienų išliko tik senesni medžiai ir tvartas. Atgimimo metais klėtis atstatyta, nuo 1990 metų ten veikia memorialinis muziejus (Šilalės Vlado Statkevičiaus muziejaus padalinys).

Galerija

Šaltiniai 

Šilalės rajono savivaldybės gyvenvietės